stanford-oval/wikipedia huggingface dataset:
Ben Garrison
Ura vuodesta 2010 > Toiminta koronapandemian aikana

Syyskuussa 2021 Garrison kertoi vaimonsa kanssa sairastaneensa noin kahden viikon ajan koronavirusinfektiota. Hän kertoi hoitavansa tautia ivermektiinillä, punajuurimehulla ja vitamiinilisillä. Nämä eivät ole näyttöön perustuvia koronavirusinfektion hoitomuotoja. Garrisonin uskomukset viruksesta ja rokotteista ovat heijastuneet myös Garrisonin piirroksiin, joissa on kuvattu ivermektiini tehokkaaksi koronavirusinfektion hoidossa ja Anthony Fauci järjettömäksi.
Carlos José Ruiseco Vieira

Carlos José Ruiseco Vieira (s. 20. lokakuuta 1935) on kolumbialainen roomalaiskatolinen arkkipiispa. Hänet vihittiin papiksi 6. tammikuuta 1960 ja nimitettiin Barranquillan arkkihiippakunnan vihkipiispaksi sekä Febianan titulaaripiispaksi 10. joulukuuta 1971. Piispaksi vihkiminen seurasi 13. helmikuuta 1972. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.
28. maaliskuuta 1977 Ruiseco Vieira sai nimityksen Monterían hiippakunnan piispaksi ja 23. syyskuuta 1983 Cartagenan arkkipiispaksi, jona hän toimi, kunnes erosi tehtävistään 24. lokakuuta 2005.
Bayonetta (pelisarja)

| Bayonetta |
| --- | --- |
Kehittäjä:  Platinum Games
Suunnittelija:  Hideki Kamiya
Lajityyppi:  toimintapeli
Ensijulkaisu:  Bayonetta (2009)
Viimeisin julkaisu:  Bayonetta Origins: Cereza and the Lost Demon (2023)
Aiheesta muualla
MobyGames
Lisää peliartikkeleitaVideopelien teemasivulla
Bayonetta on Platinum Gamesin kehittämä toimintapelisarja.
Pelit

Bayonetta (2009)
Bayonetta 2 (2014), Wii U, Nintendo Switch
Bayonetta 3 (28. lokakuuta 2022), Nintendo Switch
Bayonetta Origins: Cereza and the Lost Demon (17. maaliskuuta 2023), Nintendo Switch
Pelit > Spin-off

8-Bit Bayonetta (2015)
Muuta

Ensimmäiseen peliin perustuen on tehty anime-elokuva Bayonetta: Bloody Fate.
Kahden ensimmäisen pelin ääniraidat on julkaistu CD-levyllä Japanissa.
Aiheesta muualla

Pelisarja MobyGamesissä (englanniksi)
Bayonetta MusicBrainzissa (englanniksi)
BAYONETTA 2 ORIGINAL SOUNDTRACK MusicBrainzissa (englanniksi)
Bayonetta 2

| Bayonetta 2 |
| --- | --- |

Kehittäjä:  Platinum Games
Julkaisija:  Nintendo
Jakelija:  Nintendo eShop
Ohjaaja:  Yusuke Hashimoto
Tuottaja:  Atsushi Inaba
Pelisarja:  Bayonetta
Julkaistu:  Wii UNA 24. syyskuuta 2014 Nintendo SwitchNA 16. helmikuuta 2018
Lajityyppi:  toimintapeli
Pelimuoto:  yksinpeli, moninpeli ja yhteistyömoodi
Ikäluokitus:  ESRB: M  Virheellinen ESRB-arvo
Alusta:  Nintendo Switch, Wii U
Jakelumuoto:  Digitaalinen lataus
Lisää peliartikkeleitaVideopelien teemasivulla
Bayonetta 2 on Platinum Gamesin kehittämä ja Nintendon julkaisema toimintapeli. Peli on julkaistu Wii U:lle vuonna 2014 ja Nintendo Switch -alustalle vuonna 2018.
Peli on seuraaja vuoden 2009 pelille Bayonetta.
Vastaanotto

Pelin Wii U -versio on saanut täydet 10/10 pistettä GameSpotin arvostelussa.
Ääninäyttelijät > Alkuperäiset

| 0 | 1 | 2 |
| --- | --- | --- |
|  Atsuko Tanaka  | … |  Bayonetta / Rosa   |
|  Junko Minagawa  | … |  Loki / Young Loptr    |
|  Takehito Koyasu  | … |  Balder / Masked Lumen    |
|  Norio Wakamoto  | … |  Old Balder    |
|  Mie Sonozaki  | … |  Jeanne    |
|  Takumi Yamazaki  | … |  Loptr / Aesir    |
|  Daisuke Namikawa  | … |  Luka    |
|  Tesshô Genda  | … |  Rodin    |
|  Wataru Takagi  | … |  Enzo    |
Ääninäyttelijät > Englanninkieliset

| 0 | 1 | 2 |
| --- | --- | --- |
|  Hellena Taylor  | … |  Bayonetta / Rosa   |
|  Mark Daugherty  | … |  Loki / Young Loptr    |
|  Crispin Freeman  | … |  Balder / Masked Lumen   |
|  J. Grant Albrecht  | … |  Old Balder / Justitia    |
|  Grey Griffin  | … |  Jeanne / Newscaster    |
|  T.J. Ramini  | … |  Loptr / Aesir    |
|  Yuri Lowenthal  | … |  Luka / Temperantia   |
|  Dave Fennoy  | … |  Rodin / Sapientia    |
|  John Kassir  | … |  Enzo   |
Aiheesta muualla

Bayonetta 2 MobyGamesissa (englanniksi)
Bayonetta 2 Internet Movie Databasessa (englanniksi)
Bayonetta 2 VGMdb-sivustolla (englanniksi)
Pelin tiedot Nintendon sivuilla (englanniksi)
Behind the Voice Actors -sivustolla (englanniksi)
Carlos José Tissera

Carlos José Tissera (s. 10. syyskuuta 1951 Río Cuarto) on argentiinalainen roomalaiskatolinen piispa. Hänet vihki papiksi Río Cuarton hiippakuntaan Moisés Julio Blanchoud 7. huhtikuuta 1978. Hänet nimitettiin San Franciscon hiippakunnan johtoon 16. marraskuuta 2004, ja piispaksi vihkiminen seurasi 6. helmikuuta 2005. Pääkonsekraattorina toimi Ramón Artemio Staffolani, jota avustivat Blanchoud ja Mario Aurelio Poli. Tissera asetettiin virkaansa 27. helmikuuta.
Tissera sai 12. lokakuuta 2011 nimityksen Quilmesin piispaksi, jonka virkaan hänet asetettiin 17. joulukuuta.
Bhavnagar

Bhavnagarin piirikunnan sijainti Intiassa
Kaupunkinäkymää
Bhavnagar (gudžaratiksi ભાવનગર; hindiksi भावनगर) on kaupunki Intiassa Gujaratin osavaltiossa, Khambatinlahden rannalla. Vuonna 2001 sen väkiluvuksi laskettiin 511 085 mikä teki siitä Gujaratin viidenneksi suurimman kaupungin.
Kaupunki on perustettu vuonna 1723. Se oli aikoinaan oman pienen ruhtinaskuntansa keskus. Sen satama oli aikoinaan merkittävä kauppasatama, mutta se on niin matala, että vain pienet alukset voivat käydä siellä.
Bhavnagarin yliopisto on perustettu vuonna 1978.
Aiheesta muualla

Kuvia tai muita tiedostoja aiheesta Bhavnagar Wikimedia Commonsissa
Bror Gräsbeck

Bror Justus Gräsbeck (15. marraskuuta 1885 Helsinki – 1953 Vaasa) oli Vaasan hovioikeuden presidentti.
Bror Gräsbeckin vanhemmat olivat tullinhoitaja Karl Oskar Gräsbeck ja Rosa Nadine Eriksson ja puoliso vuodesta 1923 Hildur Helena Juslin. Gräsbeck tuli ylioppilaaksi 1903 ja suoritti oikeustutkinnon 1906, varatuomarin arvon hän sai 1909. Hän oli Turun hovioikeuden kanslisti ja notaari 1917, sihteeri ja asessori 1919 ja hovioikeudenneuvos 1933. Vaasan hovioikeuden presidentti hänestä tuli 1935.  Gräsbeck toimi Turun ja Porin lääninhallituksen ylimääräisenä esittelijänä 1918–1920, Turun vuokralautakunnan puheenjohtajana 1920–1922, kasvatuslautakunnan varapuheenjohtajana 1920–1922 ja lastensuojelulautakunnassa 1923–1935. Asianajaja Turussa hän oli 1910–1919.
Bromley

| Bromley |
| --- | --- |
 Bromleyn sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°24′14″N, 0°01′12″E
Pinta-ala:  150,1347 km2
Väkiluku:  331 096  (2018)
Lähialueet:  Lambeth, Southwark, Lewisham, Greenwich, Bexley, Sevenoaks, Tandridge, Croydon
 fiBromley 
Bromley (London Borough of Bromley) on yksi Lontoon 32:sta kaupunkipiiristä ja sijaitsee kaupunkialueen kaakkoisosassa. Sen pinta-ala on 150 neliökilometriä, ja siellä asui vuonna 2017 noin 329 000 ihmistä. Bromley on Lontoon kaupunkipiireistä pinta-alaltaan suurin ja siihen sisältyy paljon viheralueita. Asutus keskittyy sen pohjois- ja länsireunoille. Bromleyyn on nykyisin Tramlink- ja paikallisjunayhteydet, ja tulevaisuudessa sinne pääsee myös Bakerloo Linen jatko-osaa pitkin.
Urheilu

Valioliigatasoinen jalkapalloseura Crystal Palace FC pelaa kotiottelunsa alueen länsiosan Selhurst Parkilla.
Burn (energiajuoma)

Vanha 0,25 litran Burn-tölkki.
Burn on Monster Energyn runsaastikenen mukaan? sokeria ja kofeiinia sisältävä energiajuoma, jolla on marjainen maku. Juomaa myydään vain harvoissa kaupoissa Suomessa, mutta sitä myydään esimerkiksi autolauttojen verovapaista myymälöistä, Virossa, Espanjassa ja Ruotsissa. Burn-energiajuomassa on noin 78 milligrammaa kofeiinia tölkkiä kohden, mikä ei poikkea suuresti muista energiajuomista.
Burnia valmistetaan seuraavissa mauissa:
Original
Apple Kiwi
Zero Sugar
Passion Punch
Lemon Ice
Dark Energy
Sour Twist
Cherry
Mango
Raspberry Zero Sugar
Peach Zero Sugar
Burn (Ellie Gouldingin kappale)

| ”Burn” Ellie Goulding |
| --- | --- | --- |

Singlen tiedot
 Albumilta: Halcyon Days
 Julkaistu: 5. heinäkuuta 2013
 Tuottaja(t): Greg Kurstin
 Tyylilaji: Synthpop
 Kesto: 03.48
 Levy-yhtiö: Polydor
Ellie Gouldingin muut singlet
| ”I Need Your Love” 2013 | ”Burn” 2013 | ”How Long Will I Love You” 2013 |
Burn on brittiläisartisti Ellie Gouldingin kappale hänen Halcyon Days -studioalbumilta, joka on uudelleenjulkaistu versio hänen Halcyon-studioalbumista. Kappaleen sanoittivat Ryan Tedder, Goulding, Greg Kurstin, Noel Zancanella sekä Brent Kutzle, kun taas tuotannosta vastasi Kurstin ja vokaaliosuuksistA Tedder. Se julkaistiin uudelleenjulkaisun ensimmäisenä singlenä 5. heinäkuuta 2013.
”Burn” on saanut julkaisunsa jälkeen ristiriitaisia vastaanottoja musiikkikriitikoilta, jotka kehuivat sitä "mukaansatempaavaksi" ja sanoivat sen olevan artistin kaikista radioystävällisin kappale tähän mennessä, kun taas toiset tunsivat kappaleen muistamattoman arvoiseksi. Kappale oli Gouldingin ensimmäinen Britannian singlelistan kärkisijan saavuttanut single, kun sitä myytiin 116 857 kappaletta ensimmäisellä viikollaan. Se myös pysyi listan kärjessä kolme peräkkäistä viikkoa. Kappale menestyi myös kansainvälisesti, sijoittuen kymmenen parhaan joukkoon lukuisissa valtioissa, kuten Australiassa, Itävallassa, Belgiassa, Saksassa, Irlannissa, Italiassa, Uudessa-Seelannissa ja Ruotsissa. Siitä tuli Gouldingin kolmas single, joka saavutti sijan kahdenkymmenen parhaan joukossa Yhdysvalloissa.
Käännös suomeksi
Bella Rosenfeld

Bella Rosenfeld
Bella Rosenfeld Chagall (ven. Бэлла Розенфельд-Шагал; 15. lokakuuta 1895 – 2. syyskuuta 1944) oli valkovenäläinen juutalaistaustainen kirjailija ja  taiteilija Marc Chagallin ensimmäinen puoliso.
Bella Rosenfeld syntyi varakkaaseen ja uskonnolliseen vitebskiläiseen perheeseen. Vanhemmat halusivat kustantaa tyttärelleen parhaan mahdollisen koulutuksen.  Vastoin vanhempiensa odotuksia Rosenfeld solmi avioliiton vuonna 1915 varattoman taideopiskelija Marc Chagallin kanssa. Samana vuonna perhe muutti Pietariin.Pariskunnalle syntyi yksi lapsi, tytär Ida. Bellasta tuli useasti toistunut aihe miehensä taiteessa.
Vuonna 1924 perhe muutti Ranskaan ja vuonna 1941 toisen maailmansodan aikana Bella Rosenfeldin onnistui paeta Yhdysvaltoihin. Hänen tunnetuin romaaninsa ilmestyi postuumisti vuonna 1946.
Rosenfeld käsittelee tunnetuimmassa teoksessaan Brenendike Likht naisnäkökulmasta pärjäävän ylemmän keskiluokan juutalaisperheen elämää. Hän kuvailee liiketoimia, yrityksen työntekijöitä ja perheen harjoittamaa hyväntekeväisyyttä sekä uskonnollisuutta. Taustalla kulkee Itä-Euroopan yhteiskunnallinen elämä. Teos on kirjoittettu jiddišiksi.
Rosenfeldin kirjalliseen tuotantoon kuuluu myös aviomiehen Mark Chagallin omaelämäkerran kääntäminen venäjästä ranskaksi vuonna 1931.
Lisää aiheesta

https://www.theguardian.com/stage/2016/may/27/marc-and-bella-chagall-the-flying-lovers-of-vitebsk-emma-rice
Bromitrifluorieteeni

| Bromitrifluorieteeni |
| --- | --- |

Tunnisteet
IUPAC-nimi:  1-bromi-1,2,2-trifluorieteeni
CAS-numero:  598-73-2
PubChem CID:  11730
SMILES:  C(=C(F)Br)(F)F
Ominaisuudet
Molekyylikaava:  C2BrF3
Moolimassa:  160,92 g/mol
Kiehumispiste:  -2,5 °C
Tiheys:  1,89 g/cm3 (-18 °C)
Bromitrifluorieteeni (C2BrF3) eli bromitrifluorietyleeni on halogenoituihin alkeeneihin kuuluva orgaaninen yhdiste. Yhdistettä voidaan käyttää esimerkiksi polymeerien ja muiden yhdisteiden valmistuksessa.
Ominaisuudet, valmistus ja käyttö

Huoneenlämpötilassa bromitrifluorieteeni on väritöntä kaasua, joka voidaan nesteyttää paineenalaisena. Yhdiste liukenee muun muassa dimetyyliformamidiin ja dimetyylisulfoksidiin. Aine muodostaa helposti polymeerejä, minkä vuoksi sen joukkoon lisätä inhibiittoriksi tributyyliamiinia. Bromitrifluorieteeni voi syttyä palamaan hapen vaikutuksesta. Se on alkeeniksi poikkeuksellisen elektrofiilistä ja reagoi esimerkiksi eettereiksi alkoholien kanssa. Muita reaktioita ovat esimerkiksi syklobutaaneja tai heterosyklisiä yhdisteitä muodostavat sykloadditiot.
Bromitrifluorieteeniä valmistetaan klooritrifluorieteenistä. Ensimmäinen vaihe on reaktio vetybromidin kanssa ja muodostuvan 1-kloori-2-bromi-1,2,2-trifluorietaanin pelkistys sinkillä tuottaa trifluorieteeniä. Trifluorieteenin reaktio bromin kanssa muodostaa 1,2-dibromi-1,1,2-trifluorietaania, joka emäksisissä oloissa reagoi muodostaen bromitrifluorieteeniä.
Bromitrifluorieteenin ja trikloorifluorimetaanin tai tetrakloorimetaanin oligomeerejä käytetään gyroskooppien ja kiihtyvyysmittarien viskooseina vaimennusnesteinä. Bromitrifluorieteenin polymeeriä voidaan käyttää metallien pinnoitukseen. Orgaanisen kemian synteeseissä yhdistettä käytetään esimerkiksi heterosyklisten yhdisteiden tai trifluorivinyyliryhmiä sisältävien yhdisteiden valmistukseen.
Britannia Bridgen rautatieasema

Britannia Bridgen rautatieasema oli rautatieasema Pentirissä nykyisen Gwyneddin alueella, Walesissa. Se sijaitsi North Wales Coast Linen varrella Menainsalmen ylittävän Britannia Bridgen eteläpäässä.
Historia

Britannia Bridge avattiin vuonna 1850, ja se yhdisti Angleseyn saarella Llanfairista Holyheadiin ja Walesin mantereella Chesteristä Bangoriin kullkeneet radat yhdeksi linjaksi. Sillan eteläpäähän avattiin asema heinäkuussa 1851. Ajatuksena oli, että sillan lähistöllä asuneet pääsisivät kulkemaan junalla Angleseyyn.
Britannia Bridgen asemalla oli kaksi matalaa ja lyhyehköä laituria. Holyheadiin päin menevien junien laiturissa oli puinen reunus, maatäyte ja kevyttiili- tai sorapäällys. Toinen laituri sen sijaan oli tehty kokonaan puulankuista. Kummallakin laiturilla oli lamput. Britannia Bridge alkoi välittömästi laiturien päätyttyä. Asemalla pysähtyivät todennäköisesti vain paikallisjunat.
Sillan eteläpäässä asutus oli harvaa, ja niinpä Britannia Bridgen aseman käyttäjämäärä jäi luultavasti vähäiseksi. Se suljettiin jo 1. lokakuuta 1858. Samana päivänä sen korvaajaksi avattiin idemmäs radan varteen Menai Bridgen rautatieasema. Britannia Bridgen asema purettiin, eikä siitä ole enää jäljellä mitään merkkejä.
Bert Cameron

| Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Maa:   Jamaika> Miesten yleisurheilu. |
| --- | --- | --- | --- |
|  Hopeaa | Soul 1988 | 4×400 m viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 1983 | 400 m |  |
Bert Cameron (s. 16. marraskuuta 1959 Spanish Town, Jamaika) on entinen jamaikalainen pikajuoksija, jonka päämatka oli 400 metriä.
Cameron saavutti Keski-Amerikan ja Karibian mestaruuden vuonna 1981 ja voitti vuotta myöhemmin Kansainyhteisön kisat 400 metrillä. Vuonna 1983 yleisurheilun maailmanmestaruuskilpailuissa hän voitti kultaa ajalla 45,05. Tämän jälkeen hän saavutti Pan-Amerikan kisoissa hopeaa vuonna 1987. Vuoden 1988 kesäolympialaisissa hän kuului Jamaikan 4 x 400 metrin viestijuoksujoukkueeseen, joka sijoittui toiseksi Yhdysvaltojen jälkeen. Muut joukkueessa juokseet olivat Howard Davis, Devon Morris ja Winthrop Graham.
Henkilökohtaiset ennätykset

400 metrin juoksu: 44,50
Aiheesta muualla

Bert Cameron Kansainvälinen yleisurheiluliitto. (englanniksi)
Miesten 400 metrin juoksun maailmanmestarit
1983: Bert Cameron |
1987: Thomas Schönlebe |
1991: Antonio Pettigrew |
1993: Michael Johnson |
1995: Michael Johnson |
1997: Michael Johnson |
1999: Michael Johnson |
2001: Avard Moncur |
2003: Tyree Washington |
2005: Jeremy Wariner |
2007: Jeremy Wariner |
2009: LaShawn Merritt |
2011: Kirani James |
2013: LaShawn Merritt |
2015: Wayde van Niekerk |
2017: Wayde van Niekerk |
2019: Steven Gardiner |
2022: Michael Norman |
2023: Antonio Watson
Boknavuono

| Boknavuono> norj. Boknafjorden |
| --- | --- |
 Satelliittikuva Boknavuonosta.
Sijainti:  Rogaland, Norja
Merialue:  Atlantin valtameri
Vuonon ominaisuudet
Suurin pituus:  96 km
Boknavuono on 96 kilometriä pitkä vuono, joka sijaitsee Norjan rannikolla Stavangerin ja Haugesundin välillä.
Se on syntynyt kallioperän vajoamisen seurauksena eikä jäävirtojen kuluttamana kuten useimmat muut vuonot. Tämän vuoksi sen merenpuoleinen ja keskinen osa ovat leveät ja saaristoiset.
Bromma Kyrka

Bromman kirkko
Bromma Kyrka on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla, ja kuuluu Bromman kaupunginosa-alueeseen. Kaupunginosa on muodostunut Bromman kirkon ympärille, josta se on myös saanut nimensä.
Aiheesta muualla

Bromma Kyrkan kaupunginosan ja Bromman kirkon historiaa (Arkistoitu – Internet Archive) (ruotsiksi)
Wikimedia Commonsissa on kuvia tai muita tiedostoja aiheesta .
Tukholman kaupunginosat
Bella addormentata

| Bella addormentata |
| --- | --- |

Ohjaaja:  Marco Bellocchio
Käsikirjoittaja:   Marco Bellocchio  Veronica Raimo  Stefano Rulli 
Tuottaja:   Marco Chimenz  Giovanni Stabilini  Riccardo Tozzi 
Säveltäjä:  Carlo Crivelli
Kuvaaja:  Daniele Ciprì
Leikkaaja:  Francesca Calvelli
Tuotantosuunnittelija:  Marco Dentici
Lavastaja:  Marco Dentici
Pääosat:   Toni Servillo  Isabelle Huppert  Alba Rohrwacher  Michele Riondino  Maya Sansa  Pier Giorgio Bellocchio  Gianmarco Tognazzi  Fabrizio Falco  Brenno Placido  Roberto Herlitzka 
Valmistustiedot
Valmistusmaa:   Italia  Ranska 
Tuotantoyhtiö:   Cattleya (Italia)  Babe Film (Ranska)  Yhteistyössä  Rai Cinema (Italia)  La Banque Postale Images 5 (Ranska)  Sofica Manon 2 (Ranska) 
Levittäjä:  01 Distribution
Ensi-ilta:   2012-9-55. syyskuuta 2012 (Venetsian elokuvajuhlat, Italia)  2012-9-66. syyskuuta 2012 (Italian teatteriensi-ilta)  2012-10-2323. lokakuuta 2012 (La Roche-sur-Yonin elokuvajuhlat, Ranska)  2013-4-1010. huhtikuuta 2013 (Ranskan teatteriensi-ilta)  
Kesto:  115 minuuttia
Alkuperäiskieli:   italia  (esiintyy myös ranskaa ja latinaa) 
Aiheesta muualla
IMDb 
AllMovie
Infobox OKNimi-testi OK: 
Bella addormentata (ransk. La Belle Endormie; kansainvälisesti Dormant Beauty) on vuonna 2012 ensi-iltansa saanut Marco Bellocchion ohjaama ja käsikirjoittama italialais-ranskalainen draamaelokuva, jonka keskeisiä osia näyttelevät Toni Servillo, Isabelle Huppert, Alba Rohrwacher, Michele Riondino, Maya Sansa, Pier Giorgio Bellocchio, Gianmarco Tognazzi, Fabrizio Falco, Brenno Placido ja Roberto Herlitzka. Elokuvan käsikirjoituksen laativat Bellocchio, Veronica Raimo ja Stefano Rulli. Marco Chimenz, Giovanni Stabilini ja Riccardo Tozzi olivat elokuvan tuottajia. Eutanasiaa käsittelevä elokuva sai ensi-iltansa vuoden 2012 Venetsian elokuvajuhlilla, missä Marco Bellocchio oli ehdokkaana pääkilpailussa parhaan elokuvan Kultaisen leijonan saajaksi.
Juoni

Bella addormentata sijoittuu Italiaan ja seuraa muutamaa ihmistä, jotka punnitsevat elämän, rakkauden ja toivon merkitystä vuoden 2009 helmikuussa kuuluisan koomapotilaan, Eluana Englaron, viimeisinä päivinä. Äänestävä senaattori Uliano Beffardi pohtii meneekö puolueensa mukana eutanasiamyönteisyydessä vai ei, eläköitynyt näyttelijä ja hyvin uskonnollinen äiti hoivaa syvässä koomassa olevaa tytärtään ja nuori lääkäri yrittää pelastaa nuoren itsetuhoisen huumeidenkäyttäjän itsemurhalta. Jokainen henkilö joutuu lopulta päättämään miten toimia jonkinlaisessa eutanasiatilanteessa, ja he kaikki päättävät sitä vastaan.
Näyttelijät

| 0 | 1 | 2 |
| --- | --- | --- |
|  Toni Servillo  | … |  Uliano Beffardi   |
|  Isabelle Huppert  | … |  ”Divina Madre”, uskonnollinen äiti   |
|  Alba Rohrwacher  | … |  Maria Beffardi   |
|  Michele Riondino  | … |  Roberto   |
|  Maya Sansa  | … |  Rossa   |
|  Pier Giorgio Bellocchio  | … |  tohtori Pallido   |
|  Gianmarco Tognazzi  | … |  Divina Madren aviomies   |
|  Fabrizio Falco  | … |  Pipino   |
|  Brenno Placido  | … |  Federico   |
|  Roberto Herlitzka  | … |  psykiatri   |
|  Carlotta Cimador  | … |  Rosa   |
|  Gigio Morra  | … |  senaattori   |
|  Federica Fracassi  | … |  äiti   |
|  Antonio De Matteo  | … |  uhkapelurilääkäri   |
Tuotanto

Bella addormentata perustuu tosielämän Eluana Englaron (1970–2009) suurta kohua aiheuttaneeseen eutanasiatapaukseen. Englaro oli ollut vuonna 1992 tapahtuneesta auto-onnettomuudesta lähtien pysyvässä vegetatiivisessa tilassa 17 vuoden ajan, kunnes hänen isänsä ja edunvalvojansa Beppino Englaro sai pitkän oikeustaistelun jälkeen Italian korkeimman vetoomustuomioistuimen oikeuden luvalla irrottaa hänet neste- ja ruokintaletkuista. Oikeuden päätöksen perusteena oli, että Englaron tila on pysyvä ja toivoton. Englaron tiedetään myös ennen onnettomuutta sanoneen, että hän mieluummin kuolee kuin pysyy laitteiden varassa keinotekoisesti hengissä. Pääministeri Silvio Berlusconi vastusti oikeuden päätöstä ja yritti kumota sen lakisäädöllä katolisen kirkon tuella kokoontumalla kiireelliseen istuntoon, mutta Englaron todettiin kuolleen samaan aikaan kun Italian senaatti ryhtyi käsittelemään tapausta. Senaatin tarkoituksena oli ollut säätää laki, joka olisi estänyt Englaron kuoleman ja pakottanut sairaalan jatkamaan letkuruokintaa. Eluana Englaro kuoli 38-vuotiaana kolme päivää letkuruokinnan lopettamisen jälkeen 9. helmikuuta 2009. Vaikka Bella addormentata sijoittuukin Eluana Englaron tapauksen aikaan ja paikkaan, se ei kerro suoraan siitä vaan Eluana Englaro ja eutanasia ovat ainoastaan elokuvan juonen taustalla. Elokuva kertoo eri ihmisistä ja heidän tarinoistaan.
Bella addormentatan kuvaukset alkoivat 30. tammikuuta 2012 ja päättyivät 6. huhtikuuta 2012. Elokuva kuvattiin Friuli-Venezia Giulian ja Latiumin alueilla Italiassa 5,7 miljoonan euron budjetilla. Friuli-Venezia Giuliassa elokuvaa kuvattiin seitsemän viikkoa Udinen kaupungissa sekä Cividale del Friulin, Trivignano Udinesen että Gonarsin kunnissa Udinen maakunnassa. Latiumissa elokuvan kuvauspaikkana oli Rooma, jossa elokuvaa kuvattiin kolme viikkoa. Elokuvan tuotantoyhtiöinä olivat italialainen Cattleya ja ranskalainen Babe Film, joiden kanssa yhteistyötä tekivät italialainen Rai Cinema ja ranskalaiset La Banque Postale Images 5 ja Sofica Manon 2. Bella addormentatan virallinen italialainen traileri julkaistiin 24. elokuuta 2012. Elokuvan virallinen ranskalainen traileri julkaistiin 11. maaliskuuta 2013.
Julkaisu ja vastaanotto

Bella addormentata sai ensi-iltansa Venetsian elokuvajuhlilla Italiassa 5. syyskuuta 2012. Elokuva sai teatteriensi-iltansa Italiassa 6. syyskuuta 2012 ja Ranskassa 10. huhtikuuta 2013. Elokuva oli saanut ensi-iltansa Ranskassa jo La Roche-sur-Yonin elokuvajuhlilla 23. lokakuuta 2012. 01 Distribution oli elokuvan teatterilevittäjänä Italiassa ja Bellissima Films Ranskassa. Elokuva tuotti teatterikierroksensa aikana Italiassa 1 171 000 euroa ja keräsi Ranskassa 28 094 katsojaa. Elokuva on kiertänyt useita elokuvajuhlia ympäri maailman, kuten vuoden 2012 Toronton elokuvajuhlat. Bella addormentata ei saanut Suomessa teatteriensi-iltaa, mutta se esitettiin Espoo Cinén elokuvajuhlilla 19. elokuuta 2013.
Bella addormentata on saanut elokuvakriitikoilta myönteisen vastaanoton. Rotten Tomatoes -sivuston mukaan 83% kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 24 arviointiin. 299 käyttäjästä 40% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 12 arvostelun perusteella elokuva on saanut 72 pistettä sadasta mahdollisesta. Internet Movie Databasen 1 289 käyttäjää on antanut elokuvalle keskiarvon 6,3/10.
Bella addormentata julkaistiin Italiassa niin DVD:lle kuin blu-rayllekin 6. maaliskuuta 2013. Elokuva julkaistiin Ranskassa DVD:lle 4. syyskuuta 2013 ja Yhdysvalloissa 28. lokakuuta 2014.